CELEX: 32021D1403
Language: lt
Date: 2021-08-25 00:00:00
Title: Komisijos įgyvendinimo sprendimas (ES) 2021/1403 2021 m. rugpjūčio 25 d. kuriuo iš dalies keičiamos Įgyvendinimo sprendimo (ES) 2019/1202 nuostatos dėl lengvųjų jūrinių kranų darniųjų standartų

2021 8 26   
               
               
                  LT
               
               
                  Europos Sąjungos oficialusis leidinys
               
               
                  L 302/17
               
            
         KOMISIJOS ĮGYVENDINIMO SPRENDIMAS (ES) 2021/1403
         2021 m. rugpjūčio 25 d.
         kuriuo iš dalies keičiamos Įgyvendinimo sprendimo (ES) 2019/1202 nuostatos dėl lengvųjų jūrinių kranų darniųjų standartų
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2014/34/ES (2) 12 straipsniu daroma prielaida, kad gaminiai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka tos direktyvos II priede nustatytus esminius sveikatos ir saugos reikalavimus, kuriuos apima tie standartai ar jų dalys;
                  
               
                     (2)
                  
                  
                     1994 m. gruodžio 12 d. raštu BC/CEN/46–92 – BC/CLC/05–92 Komisija pateikė prašymą Europos standartizacijos komitetui (CEN) ir Europos elektrotechnikos standartizacijos komitetui (Cenelec) dėl darniųjų standartų parengimo ir peržiūros, siekiant užtikrinti Europos Parlamento ir Tarybos direktyvos 94/9/EB įgyvendinimą (3). Ši direktyva buvo pakeista Direktyva 2014/34/ES, nekeičiant Direktyvos 94/9/EB II priede nustatytų esminių sveikatos ir saugos reikalavimų;
                  
               
                     (3)
                  
                  
                     visų pirma CEN ir Cenelec buvo paprašyta parengti potencialiai sprogioje aplinkoje naudojamos įrangos projektavimo ir bandymų standarto projektą, kaip nurodyta standartizacijos programos, dėl kurios susitarė CEN ir Cenelec bei Komisija, I skyriuje, ir kuri pridėta prie prašymo BC/CEN/46–92 – BC/CLC/05–92. CEN ir Cenelec taip pat paprašyta peržiūrėti esamus standartus, siekiant juos suderinti su Direktyvos 94/9/EB esminiais sveikatos ir saugos reikalavimais;
                  
               
                     (4)
                  
                  
                     remdamasis prašymu BC/CEN/46–92 – BC/CLC/05–92, CEN parengė darnųjį standartą EN 13852–3:2021 dėl lengvųjų jūrinių kranų;
                  
               
                     (5)
                  
                  
                     Komisija kartu su CEN įvertino, ar CEN parengtas standartas EN 13852–3:2021 atitinka prašymą BC/CEN/46–92 – BC/CLC/05–92;
                  
               
                     (6)
                  
                  
                     reikia paaiškinti, kurios standarto EN 13852–3:2021 2 punkte „Norminės nuorodos“ nurodytų standartų versijos turi būti taikomos darant atitikties prielaidą;
                  
               
                     (7)
                  
                  
                     standarto EN 13852–3:2021 ZB.1 lentelės skiltis „Pastabos“ neturėtų būti skelbiama Įgyvendinimo sprendimo (ES) 2019/1202 tikslais, nes ta skiltis neatitinka standarto pagrindinės norminės dalies reikalavimų ir dėl teisinio netikrumo, kylančio dėl atitikties prielaidos, įtrauktos į šios skilties pavadinimą, teisinio poveikio aiškinimo;
                  
               
                     (8)
                  
                  
                     standartas EN 13852–3:2021 atitinka jame reglamentuojamus ir Direktyvos 2014/34/ES II priede nustatytus reikalavimus. Todėl nuorodą į šį standartą tikslinga paskelbti Europos Sąjungos oficialiajame leidinyje nustačius apribojimą;
                  
               
                     (9)
                  
                  
                     Komisijos įgyvendinimo sprendimo (ES) 2019/1202 (4) I priede pateikiamos darniųjų standartų, parengtų siekiant užtikrinti Direktyvos 2014/34/ES įgyvendinimą, nuorodos. Į tą priedą turėtų būti įtraukta darniojo standarto EN 13852–3:2021 nuoroda;
                  
               
                     (10)
                  
                  
                     todėl Įgyvendinimo sprendimas (ES) 2019/1202 turėtų būti atitinkamai iš dalies pakeistas;
                  
               
                     (11)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos to standarto laikymasis leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2019/1202 I priedas iš dalies keičiamas pagal šio sprendimo priedą.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2021 m. rugpjūčio 25 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2014 m. vasario 26 d. Europos Parlamento ir Tarybos direktyva 2014/34/ES dėl valstybių narių įstatymų, susijusių su potencialiai sprogioje aplinkoje naudojama įranga ir apsaugos sistemomis, suderinimo (OL L 96, 2014 3 29, p. 309).
         
            (3)  1994 m. kovo 23 d. Europos Parlamento ir Tarybos direktyva 94/9/EB dėl valstybių narių įstatymų, susijusių su potencialiai sprogioje aplinkoje naudojama įranga ir apsaugos sistemomis, suderinimo (OL L 100, 1994 4 19, p. 1).
         
            (4)  2019 m. liepos 12 d. Komisijos įgyvendinimo sprendimas (ES) 2019/1202 dėl potencialiai sprogioje aplinkoje naudojamos įrangos ir apsaugos sistemų darniųjų standartų, parengtų siekiant užtikrinti Europos Parlamento ir Tarybos direktyvos 2014/34/ES įgyvendinimą (OL L 189, 2019 7 15, p. 71).
      
      
         
            PRIEDAS
            Įgyvendinimo sprendimo (ES) 2019/1202 I priedas papildomas šiuo punktu:
            
               
                           Nr.
                        
                        
                           Standarto nuoroda
                        
                     
                           „4.
                        
                        
                           EN 13852–3:2021
                           Jūriniai kranai. 3 dalis. Lengvieji jūriniai kranai“
                           1 pastaba. Darniojo standarto EN IEC 60079–0:2018 2 punkte nurodytos norminės nuorodos skaitomos taip: „EN IEC 60079–0:2018 su pataisymais, padarytais standartu EN IEC 60079–0:2018/AC:2020–02“.
                           2 pastaba. Darniojo standarto EN ISO 80079–36:2016 2 punkte nurodytos norminės nuorodos skaitomos taip: „EN ISO 80079–36:2016 su pataisymais, padarytais standartu EN ISO 80079–36:2016/AC:2019“.
                           Apribojimas: į šį paskelbimą neįtraukiama ši standarto dalis:
                           ZB.1 lentelės skiltis „Pastabos“.“